A-magasinet Mann2018 Thomas (21) vil bli sykepleier. At han er mann, er avgjørende for at han kommer inn på studiet.

Kvinneandelen er blitt nærmere 80 prosent ved flere norske prestisjestudier. Nå skal mannlige søkere få fordeler på enkelte studier.

18. mai 2018 16:34 Sist oppdatert 24. mai 2018

– Jeg er veldig lettet over at jeg nå vet at jeg kommer inn, sier Thomas McPherson.

21-åringen står i et lyst rom i et guttekollektiv på St. Hanshaugen i Oslo. Foran ham på pulten ligger en naturfagsbok og notater til eksamen. Det siste året har han jobbet hardt med å ta opp fag for å få oppfylt drømmen om å bli sykepleier.